[{"text_idx": "#000001", "text": "Torcalon i\u2019r Seintiau Newydd wrth iddyn nhw golli ar giciau o\u2019r smotyn oddi cartref yn erbyn Viktoria Plzen yn nhrydedd rownd ragbrofol Cyngres Europa."}, {"text_idx": "#000002", "text": "Roedd y Seintiau ar y blaen 4-2 yn dilyn y cymal cyntaf yn Stadiwm Dinas Caerdydd, ac fe wnaeth go\u0302l gan Louis Robles ar o\u0302l pedwar munud ymestyn eu mantais."}, {"text_idx": "#000003", "text": "Yn gynnar yn yr ail hanner, fe sgoriodd Pavel Bucha i unioni\u2019r sgo\u0302r, ond gyda dim ond pum munud yn weddill, fe ychwanegodd Thomas Chory yr ail, cyn i Jean-David Beauguel daro\u2019r drydedd a gorfodi amser ychwanegol."}, {"text_idx": "#000004", "text": "Doedd dim modd gwahanu\u2019r timau ac fe aeth y ge\u0302m i giciau o\u2019r smotyn."}, {"text_idx": "#000005", "text": "Methodd Chris Marriott a Leo Smith ddwy gic gyntaf y Seintiau, ond fethodd y ti\u0302m cartref ddim un, ac ymhen dim roedd hi\u2019n 4-1 ar y noson, a\u2019r ge\u0302m drosodd."}]